Nokia इंटरनेट रेडियो सेवा (“सेवा”) आपको इंटरनेट रेडियो स्टेशन की अंतर्वस्तु का अन्वेषण करने एवं उसे अनुभव करने योग्य बनाती है. आप सहमत हैं कि सेवा का आपके द्वारा उपयोग इसकी पुष्टि करता है कि आपने यह अनुबंध पढ़ लिया है, इसे समझ लिया है, तथा आप इसकी शर्तों एवं दशाओं की सीमा में रहने के लिए सहमत हैं. यदि आप सहमत नहीं हैं, तो कृपया ध्यान रखे कि आपको इस सेवा का प्रयोग करने की अनुमति नही है.

# 1. परिभाषाएं

इंटरनेट रेडियो स्टेशनों से अभिप्राय उन इकाईयों से हैं जो सामान्यतः इंटरनेट पर ऑडियो अंतर्वस्तु एवं सम्बन्धित मेटाडाटा का एक प्रवाहित उत्पादन तथा वितरण कर रही हैं .

इंटरनेट रेडियो स्टेशन से लिंक का अभिप्राय एक स्त्रोत निर्धारक या स्त्रोत निर्धारकों के एक समूह से है जो प्रयोक्ताओं को इंटरनेट रेडियो स्टेशन द्वारा प्रवाहित अंतर्वस्तु तक पहुंचने योग्य बनाता है.

# 2. सेवा

सेवा निम्न को उपलब्ध कराती हैः

1. इंटरनेट रेडियो स्टेशनों के लिंक्स का अवलोकन (ब्राउजिंग);

2. इंटरनेट रेडियो स्टेशनों की अंतर्वस्तु की अभिगम्यता.

# 3. सेवा का उपयोग

सेवा के उपयोग की अनुमति आपको केवल निजी एंव अव्यावसायिकता हेतु है सेवा के तथा सेवा में सभी बौद्धिक संपत्ति अधिकार Nokia के होंगे.

Nokia को इन शर्तों एवं नियमों में परिवर्तन करने का पूर्ण अधिकार, आपको इस प्रकार के परिवर्तनों के विषय में सूचित करते हुए है.

# 4. गोपनीयता

Nokia कठोर गोपनीय नीतियों का अनुसरण करते हुए प्रयोक्ता की गोपनीयता बनाए रखने हेतु वचनबद्ध है.

सेवा के प्रयोग की निगरानी एवं उसे बेहतर बनाने के लिए Nokia उपयोग डाटा का संग्रहण कर सकती है, अभिगम्य इंटरनेट रेडियो स्टेशनों के विषय में सूचना, स्टेशन पर व्यतीत किया गया समय तथा पसंदीदा (फेवराइट्स) के रूप में निर्धारित मदों सहित, लेकिन इन्ही तक सीमित नहीं.

Nokia ऐसी किसी भी सूचना का संग्रहण नही करती है जो सेवा के प्रयोक्ता की पहचान की अनुमति देती हो.

# 5. सेवा उपलब्धता

सेवा आपकी सुविधा के रूप में उपलब्ध है. यह "जैसी है" तथा "जिस प्रकार उपलब्ध है" के आधार पर है. सेवा के व्यवधान रहित एवं दोष-मुक्त होने की वारंटी Nokia नही देती. सेवा में किसी भी समय संशोधन करने या इसकी अभिगम्यता समाप्त करने का अधिकार Nokia सुरक्षित रखती है.

Nokia अपने स्वनिर्णय से सेवा सम्बन्धित सोफ्टवेयर एप्लिकेशन्स हेतु उन्नयन उपलब्ध करा सकती है.

# 6. अस्वीकरण एवं दायित्व

आपकी सहज अभिगम्यता हेतु, Nokia इंटरनेट रेडियो स्टेशनों से उन लिंक्स को शामिल कर सकती है जो तीसरे पक्षों द्वारा स्वाधिकृत एवं संचालित हैं. . इंटरनेट रेडियो स्टेशनों से लिंक्स परिचालित होने की वारंटी Nokia नही देती. . इसके अतिरिक्त, ऐसी अंतर्वस्तु जो Nokia से सम्बन्धित नही है, से यह अभिप्राय नही कि Nokia ऐसी अंतर्वस्तु में संदर्भित उत्पादों अथवा सेवाओं के रूप में उनका समर्थन करे.

इसकी अभिगम्यता से पूर्व आपको प्रत्येक स्टेशन के उपयोग के नियमों की समीक्षा करते हुए उनसे सहमत होना चाहिये.. आप इससे भी सहमत होंगे कि Nokia का तृतीय पक्ष सेवाओं की अंतर्वस्तु पर नियंत्रण नही है तथा इंटरनेट रेडियो स्टेशनों द्वारा उपलब्ध कराई गई अंतर्वस्तु की कोई जिम्मेदारी Nokia वहन नही कर सकती.

सेवा का प्रयोग करते हुए इंटरनेट रेडियो स्टेशनों की अंतर्वस्तु की अभिगम्यता में आपके सेवा प्रदाता के नेटवर्क के माध्यम से डाटा की प्रचुर मात्रा का संचरण भी शामिल हो सकता है. डाटा संचरण शुल्क के बारे में जानकारी के लिए अपने सेवा प्रदाता से संपर्क करें. ध्यान रखें कि इंटरनेट रेडियो स्टेशनों के साथ सेवा का उपयोग जो आपको उच्च बिटरेट प्रवाह प्रदान कर रहा है, आप पर डाटा ट्रैफिक से संबद्ध उच्च लागतों का भार डाल सकता है.

सेवा के उपयोग से संबद्ध डाटा ट्रैफिक में कम से कम निम्नलिखित शामिल हो सकते है. : स्टेशन की निर्देशिका (डायरेक्टरी) की अन्तर्वस्तु का उन्नयन, इंटरनेट रेडियो स्टेशन से डाटा प्रवाह, सांख्यिकीय डाटा संग्रहण तथा इंटरनेट रेडियो एप्लीकेशन का उन्नयन.

आप द्वारा सेवा के उपयोग से संबद्ध डाटा ट्रैफिक की लागतों के लिए Nokia उत्तरदायी नही होगी.

स्पष्ट या उपलक्षित, शीर्षक या अनतिलंघन की वारंटी अथवा वाणिज्यिकता या किसी उद्देश्य विशेष हेतु अनुकूलता की वारंटी सहित लेकिन इन तक ही सीमित नही, सेवा की उपलब्धता, परिशुद्धता, विश्वसनीयता या अंतर्वस्तु से सम्बन्धित किसी भी प्रकार की कोई वारंटी नही है. . Nokia द्वारा किसी भी प्रत्यक्ष, अप्रत्यक्ष, आकस्मिक, विशेष या परिणामी क्षति, खोए लाभ या सेवा के प्रयोग द्वारा अथवा प्रयोग में लेने की अयोग्यता के फलस्वरूप व्यावसायिक व्यवधान के लिए, इस प्रकार की क्षति की संभावना के बारे में सूचना के बावजूद Nokia उत्तरदायी नही होगी. कुछ अधिकार-क्षेत्र निश्चित वारंटी के अपवर्जन या उत्तरदायित्व की सीमाओं की अनुमति नही प्रदान करते, अतः उपरोक्त सीमाएं या अपवर्जन आप पर लागू नही होते. ऐसी स्थिति में, Nokia का उत्तरदायित्व कानून द्वारा अनुज्ञेय उच्चतम सीमा तक सीमित होगा.

इनमे ऐसा कुछ भी अंतर्विष्ट नही जो एक उपभोक्ता के रूप में व्यवहार कर रहे किसी पक्ष के संवैधानिक अधिकारों को क्षति पहुंचाता हो. इनमे ऐसा कुछ भी अंतर्विष्ट नही जो Nokia द्वारा असावधानी के परिणामस्वरूप किसी मृत्यु य़ा नीजि क्षति की स्थिति में Nokia के उत्तरदायित्व को सीमित करता हो.

# 7. कॉपीराईट उल्लंघन के आरोप से सम्बन्धित नीति

यदि आपको लगता है कि आपके स्वत्वाधिकृत कार्य का प्रबंधन इस प्रकार किया गया जो कॉपीराइट उल्लंघन करता है, तो आप Nokia को, निम्नलिखित सहित, एक अधिसूचना द्वारा सूचित कर सकते हैं:

(1) उस व्यक्ति के भौतिक या इलेक्ट्रॉनिक हस्ताक्षर जो कथित रूप से उल्लंघित विशेष अधिकार के स्वामी की ओर से कार्य करने के लिए अधिकृत है.

(2) उस स्वत्वाधिकृत कार्य की पहचान या विवरण जिसका कथित रूप से उल्लंघन किया गया है;

(3) उस सामग्री की पहचान या विवरण जिसका कथित रूप से उल्लंघन किया गया है तथा सामग्री का निर्धारण करने हेतु युक्ति संगत व पर्याप्त सूचना;

(4) आपका नाम, पता, टेलीफोन नम्बर, ई-मेल पता, तथा कोई अन्य सूचना जो Nokia को आपसे संपर्क करने में सहायक हो;

(5) एक कथन कि आपको निष्ठापूर्वक विश्वास है कि जिस सामग्री के बारे में शिकायत की गई है उसका प्रयोग कॉपीराइट स्वामी, उसके एजेंट, या कानून द्वारा अधिकृत नही है; तथा

(6) एक कथन कि अधिसूचना में दी गई सूचना सही तथा मिथ्या शपथ के दंड के अंतर्गत है, कि आप कथित रूप से उल्लंघित विशेष अधिकार के स्वामी की ओर से कार्य करने के लिए अधिकृत हैं.

अधिसूचना हमारे निम्नलिखित निर्दिष्ट एजेंट पते पर भेजी जानी चाहिये:

Copyright.Notices@nokia.com

# 8. नियामक कानून

जैसा कि इन शर्तों एवं नियमों में प्रयोग किया गया है, " Nokia " से अभिप्राय नोकिया कॉर्पोरेशन है. Nokia सेवाओं का संचालन एवं नियंत्रण फिनलैंड में अवस्थितियों से करता है. इस प्रकार, सेवा के बारे में समझी गई अंतर्विष्ट सूचनाएंफिनलैंड में उपलब्ध हैं.

कॉपीराइट © Nokia Corporation 2006. सर्वाधिकार सुरक्षित.